Jumada al-awwal (, mararka qaar loogu dhawaaqo Ǧumādā al-ʾAwwal, IPA: [d͡ʒʊˈmæːdæ lˈʔæwwæl]; Ǧamādā al-ʾAwwal, [d͡ʒæˈmæːdæ lˈʔæwwæl]) waa bisha shanaad ee Kalandarka Hijriga. Bishani waxay ku dhamaataa 29 ama 30 maalmood. Bisha Jumadul Awal waa bisha shanaad ee maalintiriska Hijriga ah. Sidoo kale, bishan waxaa loogu magac daray Jumada al-awwal biyaha oo barafooba. Sida caadiga ah, bilaha sanadka Hijriga ah waxay la bilaabmaan dhalashada (soo bixitaanka) dayaxa, waxayna inta ugu badan 11 ilaa 13 maalmood ka gaaban yihiin Kalandarka Miilaadiga ee la shaqeeya qoraxda. Hoos waxaad ku arkaysaa waa qiyaasta wakhtiga ay bilaamayso iyo dhamaanayso bishani (qiyaastani waxaa laga soo xigtay Maalintiriska Umm Al-Qura ee Sacuudi Carabiya): Kalandarka Islaamka waa maalintiriska (Kalandarka) bulshada Islaamka kaasi oo loo yaqaano Hijri. Si la mid ah kaalandarka Miilaadiga ah, sanadka Hijriga ah waa labo iyo toban bilood kuwaasi oo leh 354 ama 355 maalmood (cisho). Kalandarka Hijriga ah waxaa laga isticmaalaa wadamo badan oo Islaam ah, waxaana dadka Muslimka ah ku xisaabshaan isla markaana kala socdaan bilaabida bisha barakaysan ee Ramadaan, soo gudashada waajibaadka Xajka, iyo Ciidaha.